בס"ד
אליין אין וואלד פארציטערט און קאלט שוין טעג נישט געגעסן
אזוי וייט אוועק פול מיט שרעק פון גוטע צייטן פארגעסען
אזוי פארקלעמט דא אין די פרעמד אליין אן קיינעם
וואו איז מיין שיין וואו איז פארהאן עפעס א הילף כאטש איינעם
טאטע איך שריי עס טוהט מיר וויי אזוי צובראכן בין איך
וואו ביסטו איך וייס נישט וואו
אטרייסט פון וואו געפין איך
מיין אמונה אין די שכינה איך וויל נישט פארלירן 
 אפילו איך שפיר ווייט פון דיר, וייס איך דו טוהסט עס פיהרן
אבער
באשעפער איך קען שוין נישט מער דא
עס איז מיר אזוי ביטער שווער דא
פארוואס האסטו מיר געבריינגט אהער דא 
סתם איך זאל לאזן א טרער דא
העלף מיר גלייבן אז דו ביסט מיט מיר
איך וויל דיר טרעפן אין א יעדע ריר
איך ווייס דו טוהסט מיט מיר אלעס מיטגיין 
אבער נאך אלס איך פיל אזוי אליין
אוי באשעפער דו פירסט דאך די גאנצע וועלט
איך ווייס ביסט דא ס'איז מיר נאר פארשטעלט
איך גלייב סאיז גוט אלעס וואס טוהט געשעהן
אבער טאטע, איך וויל עס אויכעט זעהן
כאטש מיין פלאג דאך איך פארמאג אויף דיר נישט קיין טענות
אוי טאטע קרוין דו ווייסט דאך שוין פונקטליך וואס די פלאן איז
דער היה הוה מיינט מיין טובה איך פרעג נישט קיין שאלות 
איך ווייס אליין איך דארף נישט פארשטיין פארוואס דו טוהסט אלעס
אבער, איך קען שוין נישט מער דא אויסהאלטן 
אליין אין דעם מצב די קאלטן 
פארוואס האסטו זיך פון מיר באהאלטן
מיין הארץ איז צובראכן אויף שפאלטן
העלף מיר גלייבן אז דו ביסט מיט מיר 
איך וויל דיר טרעפן אין א יעדע ריר
איך גלייב ס'איז גוט אלעס וואס טוהט געשעהן
אבער טאטע, איך וויל עס אויכעט זעהן
איך וויין און וויין און וויין מיט הייסע טרעראלאך
אן צו גיין די זייט די שווֶערעֶלאֶ ???
צוריק אהיים איך וויל אזוי שטארק גיין איך קען נישט מער דא זיין אליין
אליין אליין אליין, איך וויס אז דו אליין
דו קוקסט דו זעהסט דו הערסט צו מיין געוויין
